Mõraste mõis

Mõraste mõis (saksa keeles Morast, hiljem Fersenau) oli rüütlimõis Märjamaa kihelkonnas Läänemaal. Nüüdisajal jääb kunagise mõisa territoorium Märjamaa valda. Mõisa keskus paiknes Mõraste külas.

Mõraste mõis rajati ajavahemikus 1549–1563. Mõisa algne saksakeelne nimi oli Morast.Arvi Paidla. Raplamaa. Siin- ja sealpool maanteed. Tallinn: Olion, 1991, lk 133 Kirjalikud teated mõisa kohta on olemas 1563. aastast, kuid oletatakse, et mõis oli olemas juba 1549. aastal kui Diedrich Uexkull päris Mõraste küla. 1774. aastal sai mõisa omanikuks Gustav von Fersen. Fersenite nimest tuleneb ka Mõraste mõisa hilisem saksakeelne nimi Fersenau.Märjamaa vald. Mõraste mõis 

18. sajandi teises pooles valmis barokses stiilis ühekorruseline kelpkatusega kivist peahoone.Kultuurimälestiste riiklik register. Mõraste mõis Mõisasüda paiknes Kasari jõe idakaldal Sipa külast ligikaudu 3,5 km lõunas.Kultuurimälestiste riiklik register. Mõraste mõis. Inventariseerimine

1824. aastal eraldati Mõraste mõisast Uuesalu mõis.

1829. aastal avas Mõraste mõisas arstipraksise Carl Hermann Hesse, kes oli varem olnud Märjamaa kihelkonnarst ja kellest hiljem sai Paide kreisiarst.

1831. aastast oli mõisa omanikuks Kügelgenide, 1836. aastast Gernetite ja 1870. aastast Stackelbergide suguvõsa. 19. sajandi lõpus oli mõisa omanikuks Helene von Wistinghausen. Mõisa viimane omanik 1904. aastast oli Georg von Rennenkampff.

1905. aasta rahutuste käigus mõis põletati ja jäi varemetesse. Hiljem mõisa ei taastatud ja nüüdseks on kogu kompleksist alles vaid magasiaida müüri varemed.

Viited

 Välislingid 
Mõraste mõis (Märjamaa khk), Kinnistute register Eesti Rahvusarhiivis

Kategooria:Läänemaa mõisad
Kategooria:Märjamaa vald
Kategooria:Märjamaa kihelkond
Kategooria:Fersenite mõisad
Kategooria:Uexküllide mõisad